Samtalesalon i MAGION bibliotek | Billund Bibliotekerne og Borgerservice
Samtalesalon i MAGION bibliotek
Bliv klogere ved at drøfte aktuelle emner med andre
Hvorfor tale sammen, hvis det ikke er for at blive klogere? Vinder man noget ved at få ret, hvis det, man får ret i, er forkert? Er det på tide at ændre en fordummende debatkultur ved at lytte til hinanden?
I løbet af de seneste år har der udviklet sig en debatkultur, hvor man råber mere ad hinanden, end man lytter. Enhver kræver sin ret, men tænker ikke på andres rettigheder. På de sociale medier føres der shitstorms, og der kræves det ene forbud efter det andet. Men hvorfor overhovedet diskutere, hvis det ikke er for at lytte og blive klogere på sagens nuancer?
Efter en indledende peptalk ved sognepræst og forfatter Egil Hvid-Olsen fordeles deltagerne ved mindre borde, der forsynes med nogle samtalekort med forskellige problemstillinger. Herefter går debatten i gang med det mål at alle bliver klogere på de debatterede emner. Mød op for at blive klogere, ikke for at få ret! Undervejs vil der være mulighed for at nyde et glas vin, øl eller andet.
Arrangør: Magion Bibliotek og Egil Hvid-Olsen.